Peter Walker je pokojni britanski dirkač Formule 1. Debitiral je na prvi dirki v zgodovini Formule 1 za Veliko nagrado Velike Britanije v sezoni 1950, ko je odstopil. V naslednji sezoni 1951 je ponovno nastopil le na domači dirki za Veliko nagrado Velike Britanije in dosegel sedmo mesto, kar je njegov najboljši rezultat kariere. Po treh sezonah premora je v sezoni 1955 nastopil še na dveh dirkah, toda obakrat odstopil, nato pa ni več dirkal v Formuli 1. Leta 1951 je zmagal na dirki 24 ur Le Mansa. Umrl je leta 1984.